### Beslutning

Godkendt.

### Sagsfremstilling

## Resume og sagens baggrund

Administrationen fremlægger til udvalgets orientering status på byggesager for perioden maj til juli 2022, opgjort i henhold til den nationale aftale om servicemål.

Teknik- og Miljøudvalget blev senest orienteret om status på byggesager for primo 2022 på mødet den 2. juni 2022.

## Indstillinger

Chefen for Plan, Byg og Miljø indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

*Sagsbehandlingstider*Administrationen har indhentet servicemålstatistik og sagsbehandlingstider fra Byg og Miljø, der angiver nøgletal for sagsbehandlingen i forhold til [adresse]. Nøgletal er trukket for perioden 1. maj 2022 til den 25. juli 2022, og er således et udtryk for situationen for de seneste tre måneder. Se bilag 1.

Resultatet udtrykker den gennemsnitlige sagsbehandlingstid for alle sager, samlet set, dvs. også sager der indeholder dispensationer el. lign. Da sagsbehandlingstiderne måles på tværs af sagsarter, og ikke kompleksitet, er der et vist udsving, som ikke kommer til udtryk i opgørelsen.

Følgende hovedkonklusioner kan udledes:
Som helhed blev ca. 66 % af sagerne i perioden afgjort inden for servicemålet. Det er en lille stigning i forhold til primo 2022 (januar til maj) og sammenligneligt med april-måned i år, der blev fremhævet ved seneste status-opgørelse.

Det kan fremhæves, at den gennemsnitlige sagsbehandlingstid for ansøgningstyperne *simple konstruktioner*og *Enfamiliehuse*næsten er halveret i forhold til primo 2022. De to ansøgningstyper rummer en række forskellige byggerier; herunder enfamiliehuse, sommerhuse og sekundære bebyggelser, og udgjorde i 2021 ca. 80 % af det samlede antal sager med nationale servicemål.

*Sagsmængder*Nederst på Bilag 1 fremgår status på sagsmængder opgjort for perioden den 1. maj til den 25. juli 2022. Opgørelsen viser for byggesager:

* Oprettede sager i perioden: 166 byggeansøgninger
* Afgørelser: 132 byggetilladelser mv. I denne opgørelse er ikke medregnet ibrugtagningstilladelser, hvilket dog er hensigten på sigt.
* Afsluttede byggesager: 121

Det skal bemærkes, at antal afgjorte sager ikke nødvendigvis svarer til antal oprettede sager. Det skyldes, at nogle sager indeholder flere afgørelser, mens andre sager trækkes tilbage inden der er truffet afgørelse.

Det skal samtidig bemærkes, at differencen mellem afgjorte og afsluttede sager udtrykker hvor mange sager, der er i omløb. Administrationen prioriterer i øjeblikket de sager, hvor initiativet ligger hos kommunen, og ikke sager, der ligger ved ansøgeren, jf. supplerende materiale, færdigmeldinger mv. Et øget fokus herpå vil kunne nedbringe mængden af sager.

##

## Økonomiske konsekvenser

Ingen.